A practicat scrima la clubul IEFS cu maeștrii Jacques Istrate, Raul Dristoreanu și Marin Ghimpușan, apoi la CS „Farul” Constanța cu Mihai Echimenco și Gheorghe Horia. În anul 1977, cel mai bun din cariera sa, a fost laureat cu aur pe echipe la Universiada de la Sofia, a cucerit medalia de argint la Cupă a Campionilor Europeni cu CS Farul și lotul național, în care a fost integrat, s-a clasat pe locul 5 la Campionatul Mondial de la Buenos Aires. Pentru aceste rezultate a fost numit maestru al sportului. A obținut medalia de bronz pe echipe la Universiada de vară din 1977 de la México și din nou de aur pe echipe la ediția din 1981 de la București.